Эвелина Самуэльссон

Эвелина Луиза Самуэльссон  (; 14 март 1984 йыл) — швед хоккейсыһы, һул һөжүм итеүсе позицияһында уйнай. 1999 йылдан 2005 йылға тиклем АИК клубы өсөн уйнай. 2016/17 миҙгелендә «Ханинг Анкорс» команда сығыш яһай.  Швеция милли йыйылма командаһы уйынсыһы,  72 халыҡ-ара уйындарҙа уйнай. 2002 йылдарҙағы Ҡышҡы олимпия уйындары һәм 2005 йылғы шайба менән хоккей буйынса донъя чемпионаттарының бронза призеры. Швеция чемпионаттарының күп тапҡыр призеры. Карьераһын сандырын йәрәхәтләүе арҡаһында тамамлай.

 Биографияһы 
Эвелина Самуэльссон Стокгольмдың   Мерста ленаһында тыуған. Хоккей менән Стокгольмдан  ситтә урынлашҡан «Арланда» командаһында малайҙар менән бергә шөғөлләнә башлай. Самуэльссон ҡыҙҙарҙан  беренсе булып,  командаға һайлап алына. Һуңғараҡ ул АИК ҡатын-ҡыҙҙар клубында сығыш яһай башлай. Самуэльссон 15 йәшендә  «Арланда» үҫмерҙәр командаһының капитаны булып тәғәйенләнә. Тренер  Ханс Андерссон Самуэльссондың юғары психологик тотороҡлоғон билдәләй. АИК  составында Эвелина Швеция чемпионатында өс тапҡыр финалда уйнай, уйындар барыһы ла «Мелархёйден/Бреденг» командаһының еңеүе менән тамамлана. 16 йәшендә ул беренсе тапҡыр Швеция йыйылма командаһында сығыш яһай. Эвелина Миссиссогала 2000 йылғы донъя чемпионатында ҡатнаша. 5 турнир уйындарында уйнай,  һөҙөмтәләре булмай.  Киләһе донъя беренселегендә Эвелина Швеция йыйылма командаһы иң яҡшы ассистенты һәм бомбардиры була. 2001/02 миҙгелендә үҙенең беренсе Олимпиадаһында сығыш яһарға әҙерләнә.  17 йәшлек Самуэльссон  йыйылма командаһы составына инә. Ул ҡапҡасы  Мартин Ким менән бергә милли  турнирҙа команданың уңышында  хәл иткес роль уйнай. Ҡатын-ҡыҙҙарҙың шайба менән хоккей буйынса Финляндия йыйылма командаһына ҡаршы 3-сө урын өсөн матчта Эвелина ике шайба индерә, икенсе шайбаһы Швеция йыйылма командаһына Олимпиаданың бронза миҙалын килтерә. 

Олимпия уйындарынан һуң 2002 йылда Самуэльссондың сандыр менән проблемалары башлана. Ғәмәлдә ул 2002/03 миҙгелендә Швеция йыйылма командаһы өсөн уйнай алмай. Миҙгел тамаманғандан һуң Эвелина карьераһын бер йылға туҡтатып тора.  2004/05 миҙгелендә  күнекмәләрен яңырта. Швеция чемпионатының финал раунында АИК-тың иң яҡшы бомбардиры була.  Ҡабаттан  илдең йыйылма командаһына саҡырыу ала. Эвелина  2005 донъя чемпионатында уйнай, унда һөҙөмтәлелек күрһәтә алмай. Турнир тамамланғандан һуң үҙ карьераһын йәрәхәттә арҡаһында тамамлай. 12 йыл үткәс, 2017 йылда ул  карьераһын яңыртырға ҡарар итә. Самуэльссон  Швеция чемпионатының беренсе дивизионынан төп милли лигаға сығыуға квалификация турнирында уйнау өсөн  «Ханинг Анкорс» командаһына ҡушыла. Турнирҙың 7 уйынында бер һөҙөмтәле тапшырыу менән билдәләнә, турнирҙы «Ханинге»  һуңғы урында тамамлай. 2006/07 йылдар миҙгеленән һуң Самуэльссон  башҡаса хоккей матчтарында ҡатнашмай.

 Уйын стиле 
Самуэльссон етеҙлек, техниклыҡ һәм теүәллек  менән айырыла. Белгестәр фекеренсә, ул ҙур булмаған  габаритын яңшы шыуыу кимәле менән компенсациялай. Өҫтәүенә Эвелина майҙанда бергә-бер алыштан ситкә китмәй. Самуэльссон уйындар һәм күнекмәләр ваҡытында юғары  концентрация менән эш итә.

 Статистика 

 Клуб 
Даими миҙгелПлей-оффМиҙгелКомандаЛигаИГПОШтр +/−ИГПОШтр +/−2001/02АИКБеренсе дивизион (ж)  - - - - - -57512802002/03АИКБеренсе дивизион (ж)  - - - - - -533612102004/05АИКБеренсе дивизион (ж)  - - - - - -575121082016/17aХанинг АнкорсБеренсе дивизион (ж) ——————70118—

 a Булған «Плей-офф» квалификация турнирында уйынсылары статистика иҫәпкә алынған.

 Халыҡ-ара 
ЙылЙыйылма командаһыТурнирУрынИГПОШтр +/−2000ШвецияДонъя чемпионаты45000012001ШвецияДонъя чемпионаты752354 -22002ШвецияОИ52020 -32005ШвецияДонъя чемпионаты40000 -4Барыһы194374 -8

 Ҡаҙаныштары 

 Командала

ЙылКомандаҠаҙаныштарКлуб2000, 2001, 2003АИК Швеция чемпионатының көмөш призеры 2002АИК Швеция чемпионаттың бронза миҙалыХалыҡ-ара2002Швеция Олимпия уйындарының бронза призеры2005Швеция Донъя чемпионатының бронза призеры

 Буйынса мәғлүмәт Eliteprospects.com.

 Иҫкәрмәләр 

Категория:2002 йылдың Ҡышҡы Олимпия уйындарында хоккейсылар
Категория:2002 йылғы Ҡышҡы Олимпия уйындарының бронза миҙалы менән бүләкләнеүселәр
Категория:Хоккей һөжүмселәре
Категория:Швецияла тыуғандар
Категория:Алфавит буйынса шәхестәр
Категория:Википедия:Замандаштар биографияһы
Категория:1984 йылда тыуғандар
Категория:14 мартта тыуғандар
Категория:Алфавит буйынса спортсылар
Категория:Ҡышҡы Олимпия уйындарының бронза миҙалы менән бүләкләнеүселәр